laion/Wikipedia-Exotic huggingface dataset:
Mare Vierland

Mare Vierland (1993. aastani Mare Erkman; sündinud 4. detsembril 1948 Tallinnas) on eesti ujuja, treener ja sporditegelane. Ta lõpetas 1967. aastal Tallinna 2. Keskkooli ja 1971. aastal Tallinna Pedagoogilise Instituudi kehakultuuriteaduskonna. Vierland alustas ujumistreeninguid 1959. aastal, treenis Anne Reintami ja Uno Tõnnuse juhendamisel, võitis 1967. aastal Eesti meistrivõistlustel teateujumises pronksmedali, on aastast 1996 ujumisklubi Briis juhatuse liige ja ujumistreener (2006. aastast 6. kutsetase) ning 2004–2008 Eesti Ujumisliidu juhatuse liige. Vierland oli aastatel 1971–1975 Nissi kooli kehalise kasvatuse õpetaja, 1975–2002 Tallinna Kalevi siseujula müügijuht ja 2002. aastast Nõmme ujula juht. 2001 Kalevi auliige 2020 Eesti Ujumisliidu aastate treener Tema isa oli ratsutaja Eduard Erkman. "ESBL". www.esbl.ee. Vaadatud 11. juulil 2024. "Eesti ujumine ... : [aastaraamat] märts 2020 — DIGAR Eesti artiklid". dea.digar.ee. Vaadatud 11. juulil 2024.
Henri Sorvali

Henri Antti Viljami Sorvali (tuntud ka kui Trollhorn, sündinud 19. oktoobril 1978 Helsingis) on Soome helilooja, kes on tuntuim kui soome metal-ansamblite Moonsorrow kitarristi ning Finntroll klahvpillimängijana. Henri asutas Moonsorrowi koos onupoja Ville Sorvaliga 1995. aastal. Algselt mängis ta ansamblis peale kitarri ka klahvpille ning 2006. aastani esines ta ka aktiivselt laval. Samuti on ta kirjutanud tunnusmuusikat mobiilimängule Angry Birds. "Henri Sorvali", Wikipedia (soome), 23. september 2023, vaadatud 12. juulil 2024
Ujjain

Ujjain on linn Indias Madhya Pradeshis. Ujjaini (tõlkes "see, kes allutab uhkusega") juhtis kunagi legendaarne kuningas Vikramaditya, kes oli tuntud oma vapruse ja laitmatu õigluse poolest. Tema kuningakoda väärtustasid üheksa kuulsat õukondlast, keda kutsuti nimega Navaratna ehk "üheksa kalliskivi". Nad olid kõik suured õpetlased eri teadusaladel, kõige säravam neist oli Kālidāsa. Vikramadityat ei saa identifitseerida ühegi ajaloolise kuningaga, samuti ei olda kindlad ka suurima sanskriti poeedi Kālidāsa sünni- ja surmadaatumi osas. Ujjain on kuulus oma Mahakalale pühendatud templi poolest, mis on Indias ainuke selletaoline. Sõna Vikramaditya on tuletatud prefiksiga "vi" sõnade krama ja aditya ees. Krama tähendab korda, aditya päikest ja liide "vi" kõrvalekaldumist. Seetõttu tähendab Vikramaditya muutust. On märkimisväärne, et Ujjain asub põhja ehk Vähi pöörijoonel. Päike saabub Ujjaini põhjapoolse liikumise kestel, muudab kurssi ja jätkab oma lõunapoolset teekonda. Vikramaditya on selles tõlgenduses päike, kes muudab oma teekonda Ujjainis ning "üheksa kalliskivi" Vikramaditya õukonnas on Päikesesüsteemi üheksa planeeti. Sõna Mahakala on loodud sõnade maha (suur) ja kala (aeg) liitmisel. Seetõttu Mahakal tähendab "Suur Aeg". Ujjain oli vanadel aegadel tuntud kui Ujjayini, iidse impeeriumi Avanti pealinn. Ujjayini oli paljude sajandite vältel India tsivilisatsiooni keskus ning kuulus oma observatooriumi ja astronoomiliste vaatluste poolest. Tänaseni on seal säilinud observatoorium, mille ehitas kuulus õpetlane Raja Jai Singh (1686–1743), kes tõlkis sanskriti keelde Ptolemaiose ja Eukleidese teosed. Kuulsad astronoomiaalased tööd "Surya Siddhanta" ja "Panch Siddhanta" on kirjutatud Ujjainis. Ujjayini oli tol ajal ekvivalent tänapäevasele Greenwichile, mille baasil sünkrooniti aega üle India ja isegi üle kogu maa – uus päev algas, kui Ujjayinis oli kell 6. Sellest iidsest hommikusest kuupäeva vahetumise süsteemist on meieni jõudnud kuupäeva muutumine keskööl. Et aega sünkrooniti suures osas vastavalt Ujjaini ajastandardile, oli loomulik nimetada Ujjainist pärit jumalat ajajumalaks endaks ja sealt ka nimi Mahakala ehk "Suur Aeg". Mahakal Ujjainis on üks kahteistkümnest Jyotirlingast Indias. Tema templit Mahakaleshwari on kirjeldatud mitmetes puranades ja alates Kālidāsast on paljud sanskriti poeedid seda emotsionaalsete terminitega ülistanud. Mahakala kultus on püsiv ka seetõttu, et Ujjain oli Indias aja määramise keskpunkt ja Mahakala oli peamine jumal Ujjainis. Tänapäevalgi domineerib selle linna elanike elus Mahakala austamine, isegi keset modernset kiirustamiskommet, esindades nii katkematut linki endiste traditsioonidega. http://ujjain.nic.in/
Hillal Soudani

El Arabi Hilal Soudani (araabia keeles العربي هلال سوداني; sündinud 25. novembril 1987 Chlefis) on Alžeeria jalgpallur, kes mängib äärepoolkaitsja või ründajana Sloveenia kõrgliigaklubis Maribor. Ta alustas klubikarjääri kodulinnaklubis ASO Chlef, mille meeskonnas debüteeris ta Alžeeria kõrgliigas hooajal 2005/06. Hooajal 2010/11 tuli ta Chlefiga Alžeeria meistriks. Samal hooajal lõi ta Alžeeria kõrgliigas 18 väravat, millega oli liigahooaja suurim väravalööja, lisaks valiti ta liigahooaja parimaks mängijaks. 2011. aasta augustis sõlmis ta kolmeaastase lepingu Portugali kõrgliigaklubiga Vitória de Guimarães. Ta mängis seal kaks hooaega, mille jooksul lõi Portugali kõrgliigas 13 väravat. 2013. aasta mais sõlmis ta nelja-aastase lepingu Horvaatia kõrgliigaklubiga Zagrebi Dinamo. Ta mängis seal viis hooaega ning tuli neljal hooajal klubiga Horvaatia meistriks. Kolmel hooajal lõi Soudani Horvaatia kõrgliigas vähemalt 16 väravat. Hooajal 2017/18 oli Soudani Horvaatia kõrgliigas suurim väravalööja (17 väravat) ning ta valiti liigahooaja parimaks mängijaks. 2018. aasta juunis sõlmis ta kolmeaastase lepingu Inglismaa esiliigaklubiga Nottingham Forest. Soudani lõi Inglismaa esiligas nelja esimese mänguga kaks väravat, kuid oktoobris saadud tõsise vigastuse tõttu ta jättis ta kuni hooaja lõpuni väljakult eemale. 2019. aasta juunis siirdus Soudani Kreeka kõrgliigaklubisse Olympiakós. Hooajal 2019/20 lõi Soudani Kreeka kõrgliigas 19 mänguga seitse väravat ja tuli Olympiakósega Kreeka meistriks. 2020. aastal võideti lisaks Kreeka karikavõistlused. Hooaja 2020/21 teises pooles mängis Soudani Saudi Araabia kõrgliigaklubis Al Fateh ja seejärel aastatel 2021–2023 kaks hooaega samasse liigasse kuuluvas Damacis. 2023. aasta juunis sõlmis ta kaheaastase lepingu Mariboriga. Alžeeria jalgpallikoondises mängis Soudani aastatel 2010–2021 kokku 56 korda ja lõi 24 väravat. Ta kuulus Alžeeria koondisse 2014. aasta maailmameistrivõistlustel ning kolmedel Aafrika rahvaste karikavõistlustel (2013, 2015 ja 2017). 2021. aastal tuli ta Alžeeria koondisega Araabia riikide karikavõitjaks. ASO Chlef Algerian Ligue Professionnelle 1: 2010–11 Vitória Guimarães Taça de Portugal: 2013 Zagrebi Dinamo Horvaatia kõrgliiga: 2013–14, 2014–15, 2015–16, 2017–18 Horvaatia karikas: 2015, 2016, 2018 Horvaatia superkarikas: 2013 Olympiakós Kreeka Super League: 2019–20 Kreeka karikas: 2019–20 Alžeeria Araabia riikide karikavõistlused: 2021 "Novo pojačanje: El Soudani potpisao za Dinamo!" (horvaadi). GNK Dinamo Zagreb official website. 27. mai 2013. Originaali arhiivikoopia seisuga 28. september 2013. Vaadatud 8. septembril 2013. "Hillal Soudani: Nottingham Forest sign Algerian forward for undisclosed fee Soudani scored making it Forests'first win of the new season". BBC. 29. juuni 2018. Vaadatud 30. juunil 2018. "HILLAL SOUDANI, OLYMPIACOS' GOAL-HUNGRY WINGER". www.agonasport.com. 21. juuni 2019. Originaali arhiivikoopia seisuga 6. november 2023. Vaadatud 17. detsembril 2019. "Soudani za novo vijol'čno dimenzijo" (sloveeni). NK Maribor. 12. juuni 2023. Vaadatud 12. juunil 2023.
MTÜ Teenuse Naiste Ühendus

MTÜ Teenuse Naiste Ühendus loodi 1992. aastal, et sisuliselt jätkata 1920.-30. aastatel tegutsenud Teenuse Perenaiste Seltsi tegevust. Ühendusel on 11 liiget. MTÜ Teenuse Naiste Ühendus panustab oma tegevusega kohalikku elukeskkonda. Ühendus toetab piirkonna kolme küla – Teenuse, Luiste ja Urevere - kogukondade koostööd ja vajadusel esindab külasid. Ühendus kogub ja tutvustab kohalikku ajalugu, pärimust ja traditsioone. 2023. aastal andis ühendus välja kohaliku aja- ja kodulooraamatu "Jõeäärsed jutud", mis pälvis ka tunnustuse "Raplamaa Aasta Tegu 2024". MTÜ Teenuse Naiste Ühendus hindab järgmisi väärtusi: Avatus Hoolivus (kogukonnast, elukeskkonnast, loodusest, kodust…) Vastutuse võtmine Järjepidevus Koostöövalmidus Abivalmidus Arengule ja edenemisele suunatus Praktilisus Ühenduse põhitegevuseks on kogukonnaürituste korraldamine ja oma liikmetele koolitusvõimaluste pakkumine. Igal aastal tähistatakse Eesti Vabariigi sünnipäeva, korraldatakse vastlaüritus, kevadel heakorratalgud, suvel perepäev laste ja perede mängude ja võistlustega (2024. aastal toimub 17. korda) ning õhtuse populaarse retrodiskoga. Talvel toimuvad Teenuse mõisas kontserdid. "Teenuse naised". Vaadatud 12. juulil 2024. "Teenuse naised". Vaadatud 12. juulil 2024. "„Raplamaa aasta tegu 2023" on Teenuse kogukonnaraamat „Jõeäärsed jutud"!". Raplamaa Arendus- ja Ettevõtluskeskus. Vaadatud 12. juuli 2024.
Mihhailovsk (Sverdlovski oblast)

Mihhailovsk on linn Venemaal Sverdlovski oblasti lõunaosas Nižnije Sergi rajoonis. Linn asub Sergi jõe suudmes 130 km Jekaterinburgist edelas. Asula rajati 1805. aastal rauatehase ehitusega seoses ja kandis nime Mihhailovski Zavod. Linnaõigused sai 1961. aastal. Q126719912
Miljoonasade

Miljoonasade on soome rokkansambel, mis asutati 1985 või 1986 Jyväskyläs. Miljoonasade loost "Lapsuuden sankarille" ("Lapsepõlve sangarile"), mis on pühendatud Juri Gagarinile, on eestikeelset versiooni laulnud Urmas Alender ansambliga Vanemõde. Heikki Salo Matti Nurro Ari Laaksonen Jarmo Hovi Olli Heikkinen "Pesuhuoneesta keittiöön" (1987) "Laukauksia viulukotelossa" (1988) "Veitsen valossa" (1989) "Vain nopeat elävät" (1989) "Nuoli ja väri" (1991) "Lelukaupan häät" (1992) "Hevonen ja Madonna" (1993) "Vieraalla maalla" (1994) "Käärmeenkantaja" (1994) "Poikapainia ja digitaalidaameja" (1996) "Stupido Groove" (1998) "Siskon luo San Diegoon" (2000) "Sähköinen Rouva Maa" (2016) "Karkumorsian" (2019) "Askeleet kahdelle - Pas de deux" (koos Jyväskylä Sinfoniaga, 2021) "Ohita intro" (2023) https://www.laulud.ee/laul/lenda_juri_gagarin-661.aspx
Sebastian Jung

Sebastian Alexander Jung (sündinud 22. juunil 1990 Königstein im Taunuses) on Saksamaa jalgpallur, kes mängib paremkaitsjana Saksamaa esiliigaklubis Karlsruher SC. Aastatel 1994–1998 kuulus ta kodulinnaklubisse 1. FC Königstein. Seejärel liitus ta Frankfurdi Eintrachti noorteakadeemiaga. Eintrachti meeskonnas debüteeris ta Saksamaa kõrgliigas 8. märtsil 2009 mängus Bielefeldi Arminia vastu. Esimese värava lõi ta Saksamaa kõrgliigas 7. veebruaril 2010 mängus Dortmundi Borussia vastu. Püsivalt kuulus Jung põhikoosseisu alates hooajast 2010/11. Aastatel 2014–2019 mängis Jung Saksamaa kõrgliigaklubis VfL Wolfsburg. Hooajal 2019/20 mängis ta Saksamaa esiliigaklubis Hannover 96. Seejärel liitus ta Karlsruheriga. Aastatel 2007–2013 mängis Jung Saksamaa noortekoondistes. Esimest korda kutsuti Jung Saksamaa jalgpallikoondise juurde 2012. aasta novembris, kuid siis ta debüüti veel ei teinud. Ta oli alates 1999. aastast pärast Horst Heldti esimene Frankfurdi Eintrachti mängija, kes Saksamaa rahvuskoondisse kutsuti. Ainsal korral mängis Jung Saksamaa koondises 13. mail 2014, kui sõprusmängus kohtuti Poolaga ning Jung sekkus mängu teisel poolajal vahetusest Kevin Vollandi asemele; Vollandi jaoks oli see samuti koondisedebüüt. S. Jung. soccerway.com. Vaadatud 12.7.2024
Ole Selnæs

Ole Kristian Selnæs (sündinud 7. juulil 1994 Trondheimis) on Norra jalgpallur, kes mängib kaitsva poolkaitsjana Norra kõrgliigaklubis Rosenborg. Ta alustas Rosenborgis ka klubikarjääri ning debüteeris Norra kõrgliigas 2012. aastal. 2015. aastal tuli ta Rosenborgiga Norra meistriks ja Norra karikavõitjaks. Samal aastal valiti ta liigahooaja parimaks mängijaks ja parimaks poolkaitsjaks. Aastatel 2016–2019 mängis Selnæs Prantsusmaa kõrgliigaklubis Saint-Étienne. 2019. aasta veebruaris liitus ta Hiina kõrgliigaklubiga Shenzhen. 2021. aastal mängis ta sealt laenul teises Hiina kõrgliigaklubis, Hebei. 2022. aasta juunis sõlmis ta üheaastase lepingu Šveitsi kõrgliigaklubiga FC Zürich. Aasta hiljem naasis ta Rosenborgi. Norra jalgpallikoondises mängis Selnæs aastatel 2015–2019 kokku 32 korda. 5. oktoobril 2017 lõi ta MM-i valikmängus värava San Marino vastu ja 13. oktoobril 2018 UEFA Rahvuste Liiga mängus värava Sloveenia vastu. "FC Zurich sign midfielder Ole Selnaes". Zürich. 24. juuni 2022. Originaali arhiivikoopia seisuga 14. august 2022. Vaadatud 28. juunil 2022.
Radio Eviva

Radio Eviva on Šveitsi eraraadiojaam, mida haldab Radio Eviva AG Brunnenis. Raadiojaam edastab valdavalt Šveitsi rahvamuusikat ning pakub ka piirkonna ja maailma uudiseid. Jaam alustas tegevust 1992. aasta 1. oktoobril Koduleht
Nadarzyn

Nadarzyn on küla Poolas Masoovia vojevoodkonnas Pruszkówi maakonnas, Nadarzyni valla halduskeskus. Nadarzyn asub Varssavi kesklinnast ligikaudu 20 km edelas ja Pruszkówist umbes 8 km lõunas. Nadarzyn sai linnaõigused 1453. aastal, kuid kaotas need 1869. aastal. https://bdl.stat.gov.pl/api/v1/data/localities/by-unit/071413021052-0005374?var-id=1639616&format=jsonapi, vaadatud 5.10.2022. Nadarzyn Encyklopedia PWN. Vaadatud 13. juulil 2024
Otrębusy

Otrębusy on küla Poolas Masoovia vojevoodkonnas Pruszkówi maakonnas Brwinówi vallas. Otrębusy asub Brwinówist vahetult kagus, Varssavi kesklinnast ligikaudu 21 km edelas. Küla on esmamainitud 1417. aastal (Otrabussy). Otrębusys asuvad Mootori- ja Tehnikamuuseum ning Rahvakunstimuuseum. https://bdl.stat.gov.pl/api/v1/data/localities/by-unit/071413021035-0000715?var-id=1639616&format=jsonapi, vaadatud 5.10.2022. Otrębusy Słownik historyczno-geograficzny ziem polskich w średniowieczu. Vaadatud 13. juulil 2024 Muzeum Motoryzacji i Techniki w Otrębusach Powiat pruszkowski. Vaadatud 13. juulil 2024 Muzeum Sztuki Ludowej w Otrębusach Artinfo. Vaadatud 13. juulil 2024
Kõrisõlm

Inimese kõri asetseb kõhrest toestikus, mida seovad sidemed ja lihas. Eespool on kilpkõhr, mis tekitab kaela eesmisse ossa muhu, mida nimetatakse kõrisõlmeks ehk aadamaõunaks (ladina keeles pomum Adami, meditsiiniline termin prominentia laryngea). See on koht, kus kilpkõhre kaks plaati kokku saavad (keeleluu all). Poistel kasvab kõri puberteedieas meessuguhormoonide tõttu tunduvalt rohkem kui tüdrukutel, mistõttu aadamaõun on täiskasvanud meestel palju silmatorkavam kui naistel ning puberteedieelsetel tüdrukutel ja poistel. See kõri kasvamine tekitab teismelistel poistel ka häälemurde. Hormoonasendusteraapia ei mõjuta transsoolistel naistel pärast puberteeti väljakujunenud kõrisõlme suurust ega väljanägemist. Aadamaõuna vähendamiseks tehakse mõnikord plastiline operatsioon. Seda operatsiooni (trachea shave) tehakse mõnikord ka meestele kosmeetilise operatsioonina. Kui esmaabi vajaval haigel ei õnnestu leida pulssi randmelt, siis otsitakse seda kolme keskmise sõrmega aadamaõuna ühelt küljelt. Jaapani võitluskunstis on aadamaõuna ründamine üks võtteid. Arvatakse, et aadamaõuna nimetus tuleb kujutlusest, et selle põhjuseks on keelatud vili, mis Aadamale kurku kinni jäi. Aadamaõun esineb ka teiste primaadiliikide isasisenditel.
Perwang am Grabensee

Perwang am Grabensee on vald (Gemeinde) Austrias Ülem-Austria liidumaal Braunau am Inni ringkonnas. Perwang asub Innvierteli piirkonnas Grabensee ääres. U. 20 % valla territooriumist on kaetud metsaga ja 70 % on põllumaa. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Pfaffstätt

Pfaffstätt on vald (Gemeinde) Austrias Ülem-Austria liidumaal Braunau am Inni ringkonnas. Pfaffstätt asub Innvierteli piirkonnas. U. 37 % valla territooriumist on kaetud metsaga ja 57 % on põllumaa. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Pischelsdorf am Engelbach

Pischelsdorf am Engelbach on vald (Gemeinde) Austrias Ülem-Austria liidumaal Braunau am Inni ringkonnas. Pischelsdorf asub Innvierteli piirkonnas. U. 31 % valla territooriumist on kaetud metsaga ja 65 % on põllumaa. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. http://www.statistik.at/blickgem/blick1/g40432.pdf
Polling im Innkreis

Polling im Innkreis on vald (Gemeinde) Austrias Ülem-Austria liidumaal Braunau am Inni ringkonnas. Polling asub Innvierteli piirkonnas. U. 10 % valla territooriumist on kaetud metsaga ja 86 % on põllumaa. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Roßbach (Ülem-Austria)

Roßbach on vald (Gemeinde) Austrias Ülem-Austria liidumaal Braunau am Inni ringkonnas. Roßbach asub Innvierteli piirkonnas. U. 30 % valla territooriumist on kaetud metsaga ja 64 % on põllumaa. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Ngawang Namgyal

Shabdrung Ngawang Namgyal (1594–1651) oli rahvuselt tiibetlane. Tema ühendas Bhutani riigi. Peamise Bhutani thulkude pärinevusliini rajaja, riigimees ja erakordsetelt andekas arhitekt ning ehitusmeister, kes valitses riiki 35 aastat lõi Bhutanis kahese valitsemissüsteemi (vaimulik ja administratiivne juht), mis kehtib tänaseni.
Skinest Grupp

Skinest Grupp AS (ka Skinest Group) on Eesti ärimehele Oleg Ossinovskile kuuluv rahvusvaheline kontsern. Skinesti eelkäija oli Ossinovski 1992. aastal asutatud firma Skin AS, mis nimetati hiljem ümber Skinest Projekt AS-iks. Sellest omakorda moodustati hiljem kontsern Skinest Grupp. 2020. aastal kuulus Skinest Gruppi enam kui 50 ettevõtet 15 riigis. Eestis olid nende hulgas näiteks tuuleenergeetikaga tegelev Skinest Energy, raudteetransiidifirma Skinest Rail, raudteid ehitav Skinest Ehitus, Skinest Hydro, Sinest Kinnisvara, Skinest Technology, Skinest Railway Services jm. Lätis olid kontsernil investeeringud üle 40 miljoni euro ja üle 800 töökoha, tegevusalade hulgas olid vagunite ja vedurite tootmine, raudtee-ehitus, tuule-, päikese- ja hüdroelektrijaamade arendus, kinnisvara-arendus jm, samuti kosmeetikafirma Dzintars. Dzintars ettevõttena siiski likvideeriti 2023. aastal, kuid kosmeetikatehas kuulub endiselt Skinest Groupile firma SIA Ritrem kaudu. Олег Осиновский, veneportaal.ee (vaadatud 13.07.2024) "Oleg Ossinovski lubab lätlaste legendaarse kosmeetikafirma oktoobrist tööle panna ja edulooks muuta", Delfi, 14.09.2020 (vaadatud 13.07.2024)
Sankt Georgen am Fillmannsbach

St. Georgen am Fillmannsbach on vald (Gemeinde) Austrias Ülem-Austria liidumaal Braunau am Inni ringkonnas. St. Georgen asub Innvierteli piirkonnas. U. 21 % valla territooriumist on kaetud metsaga ja 75 % on põllumaa. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Sankt Johann am Walde

St. Johann am Walde on vald (Gemeinde) Austrias Ülem-Austria liidumaal Braunau am Inni ringkonnas. St. Johann asub Innvierteli piirkonnas. U. 65 % valla territooriumist on kaetud metsaga ja 32 % on põllumaa. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Vello Orav

Vello Orav (sündinud 11. detsembril 1949 Tallinnas) on eesti laskur. Ta lõpetas 1967. aastal Tallinna 2. Keskkooli ja 1976. aastal automaatikainsenerina Tallinna Polütehnilise Instituudi. Orav alustas lasketreeninguid 1966. aastal Tööjõureservides Jüri Talu juhendamisel, hiljem suunas teda Boris Niineorg. Ta võistles aastatel 1972–1985 Eesti ja 1976–1979 Nõukogude Liidu koondises, sai NL-i meistrivõistlustel 1974–1981 Dünamo meeskonnas olümpiakiirlaskmises ühe 1. koha, kaks 2. kohta ja ühe 3. koha, revolvriharjutuses 30 + 30 lasku 2. ja kiirlaskmises spordipüstolist 3. koha ning Eesti meeskonnas 1983 olümpiakiirlaskmises 2. koha, tuli 1973–1996 10 korda individuaalselt ja 1975–1987 11 korda meeskondlikult Eesti meistriks (sai individuaalselt ka 12 hõbe- ja 10 pronksmedalit). Orav kuulus Dünamosse, Männiku Laskespordiklubisse ja olümpiakiirlaskmises NL-i rekordi püstitanud meeskonda, parandas aastatel 1972–1985 individuaalselt 4 korda Eesti rekordit ja osales 12 meeskondliku rekordi püstitamisel, sai 1981. aastal suurmeistriks. Orav töötas aastatel 1976–1980 Elektrotehnika Teadusliku Uurimise Instituudis, 1980–1984 Võru Gaasianalüsaatorite Tehases, 1984–1992 EKE Tehnokeskuses, hiljem AS-is Ektaco ja Pesmel Eesti AS-is. Vabapüstolist 60 lasku 555 (1978) Olümpiakiirlaskmine 598 (1982) Revolvrist 30 + 30 lasku 592 (1977) Kiirlaskmine spordipüstolist 576 (1972) Õhupüstolist 60 lasku 578 (1984) "Orav, Vello - Eesti Entsüklopeedia". entsyklopeedia.ee. Vaadatud 13. juulil 2024.
Hillar Rohtaru

Hillar Rohtaru (sündinud 21. mail 1949 Tallinnas) on eesti võrkpallur ja sporditegelane. Ta lõpetas 1968. aastal Tallinna 2. Keskkooli. Rohtaru hakkas sportima kooliajal, harrastas aastatel 1958–1963 Leo Kivi ja Guido Tafti juhendamisel tennist, mängis 1961–1991 Juhan Kalamäe ja Ivan Dratšovi käe all võrkpalli, tuli 1967–1968 Tallinna Kalevi, 1976 Kirovi kalurikolhoosi ja 1981 Tallinna Autovedude võrkpallimeeskonnas Eesti meistriks, kuulus 4 korda Eesti võrkpallikoondisse. Rohtaru töötas 1980. aastast Kalevi Tõnismäe spordibaasi direktorina. "ESBL". www.esbl.ee. Vaadatud 13. juulil 2024. "Spordileht 17 aprill 1998 — DIGAR Eesti artiklid". dea.digar.ee. Vaadatud 13. juulil 2024.
Sven Andresoo

Sven Andresoo (sündinud 11. aprillil 1950 Tallinnas) on eesti kergejõustikutreener. Ta lõpetas 1968. aastal Tallinna 2. Keskkooli ja 1972. aastal Tallinna Pedagoogilise Instituudi kehakultuuriteaduskonna. Andresoo alustas sportimist 1964. aastal Tallinna 4. Keskkoolis, mängis spordikoolis Juhan Kalamägi juhendamisel võrkpalli. Ta töötas aastatel 1973–1985 Tallinna 7. ja 43. Keskkooli kehalise kasvatuse õpetajana, 1985–1994 Kalevi kergejõustikutreenerina, 1994–2000 Eesti Spordigümnaasiumi treeneri-õpetajana ning 1999–2023 Audentese spordiklubi ja 2023. aastast Tallinna Spordiakadeemia treenerina (6. kutsetase, 2010). Ta on kuulunud mitmevõistluse ja hüpete vanemtreenerina Eesti Kergejõustikuliidu treenerite nõukokku ja 1996. aastal Atlantas treenerina Eesti olümpiadelegatsiooni. Tema õpilaste hulgas on Andrei Nazarov, Erki Nool, Valeri Bukrejev, Marko Turban, Aivar Haller, Virge Naeris, Kertu Tiitso, Liina Põldots, Kärt Siilats, Marko Aleksejev, Lauri Leis, Indrek Turi, Viktoria Leks, Lembi Vaher, Rainer Piirimets, Ilja Tumorin, Janek Õiglane, Elisabeth Pihela, Erik Talu, Sven Reintak, Kristel Lääts, Anett Kontaveit, Kaia Kanepi, Mari-Liis Murula, Terje Meister, Anna-Maria Vjazemski, Kristo Simulask, Katre-Sofia Palm, Anna Maria Millend, Helena Narmont, Vladimir Ivanov. 1998 Eesti parim noorte kergejõustikutreener 1992, 1996, 2001 Eesti parim kergejõustikutreener 2017 Euroopa Kergejõustikuliidu (EAA) treeneritöö auhind 2017 Eesti Kultuurkapitali kehakultuuri ja spordi sihtkapitali aastapreemia Tema abikaasa on raamatukogundustegelane Janne Andresoo, poeg on kergejõustiklane ja ettevõtja Jan Andresoo. "ESBL". www.esbl.ee. Vaadatud 13. juulil 2024. "Harju Elu 13 november 2009 — DIGAR Eesti artiklid". dea.digar.ee. Vaadatud 13. juulil 2024. "Nädaline 18 detsember 2007 — DIGAR Eesti artiklid". dea.digar.ee. Vaadatud 13. juulil 2024. "Eesti Päevaleht 29 september 2009 — DIGAR Eesti artiklid". dea.digar.ee. Vaadatud 13. juulil 2024. "Lääne Elu 9 jaanuar 2018 — DIGAR Eesti artiklid". dea.digar.ee. Vaadatud 13. juulil 2024. "Järva Teataja 17 jaanuar 2019 — DIGAR Eesti artiklid". dea.digar.ee. Vaadatud 13. juulil 2024. "Järva Teataja 29 jaanuar 2019 — DIGAR Eesti artiklid". dea.digar.ee. Vaadatud 13. juulil 2024. "Nädaline 23 juuli 2011 — DIGAR Eesti artiklid". dea.digar.ee. Vaadatud 13. juulil 2024. "Uue verstapostini jõudnud Helena Narmont: ma ei ole pidanud millestki loobuma". Sport. 1. aprill 2021. Vaadatud 13. juulil 2024. "Vladimir Ivanov. CV" (PDF). "Kaia Kanepi alustab ettevalmistust uueks hooajaks". Eesti Päevaleht. Vaadatud 13. juulil 2024. "Sven Andresoo projekt "Sydney 2000"". www.ieg.ee. Vaadatud 13. juulil 2024.